CELEX: 32019D2113
Language: da
Date: 2019-12-09 00:00:00
Title: Rådets Afgørelse (FUSP) 2019/2113 af 9. december 2019 om ændring af afgørelse (FUSP) 2016/2356 til støtte for SEESAC's nedrustnings- og våbenkontrolaktiviteter i Sydøsteuropa som led i EU-strategien for bekæmpelse af ulovlig ophobning af og handel med SALW samt ammunition hertil

10.12.2019   
               
               
                  DA
               
               
                  Den Europæiske Unions Tidende
               
               
                  L 318/161
               
            
         RÅDETS AFGØRELSE (FUSP) 2019/2113
         af 9. december 2019
         om ændring af afgørelse (FUSP) 2016/2356 til støtte for SEESAC's nedrustnings- og våbenkontrolaktiviteter i Sydøsteuropa som led i EU-strategien for bekæmpelse af ulovlig ophobning af og handel med SALW samt ammunition hertil
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 19. december 2016 vedtog Rådet afgørelse (FUSP) 2016/2356 (1).
                  
               
                     (2)
                  
                  
                     Afgørelse (FUSP) 2016/2356 fastsætter en gennemførelsesperiode på 36 måneder for aktiviteterne omhandlet i afgørelsens artikel 1 fra datoen for indgåelse af den finansieringsaftale, der er omhandlet i afgørelsens artikel 3, stk. 3.
                  
               
                     (3)
                  
                  
                     De Forenede Nationers udviklingsprogram (UNDP) anmodede den 13. november 2019 på vegne af Clearinginstitutionen for Kontrol med Håndvåben og Lette Våben i Sydøst- og Østeuropa (SEESAC) om Unionens tilladelse til at forlænge perioden for gennemførelse af afgørelse (FUSP) 2016/2356 med fem måneder.
                  
               
                     (4)
                  
                  
                     Den ønskede ændring af afgørelse (FUSP) 2016/2356 vedrører afgørelsens artikel 5, stk. 2, og punkt 6 i bilaget til nævnte afgørelse, hvor henvisningen til projektets varighed bør ændres.
                  
               
                     (5)
                  
                  
                     De aktiviteter, der er omhandlet i artikel 1 i afgørelse (FUSP) 2016/2356, som specifikt er nævnt i UNDP's anmodning af 13. november 2019 på vegne af SEESAC, kan fortsætte uden nogen ressourcemæssige virkninger.
                  
               
                     (6)
                  
                  
                     Afgørelse (FUSP) 2016/2356 bør derfor ændres for at muliggøre den fortsatte gennemførelse af de aktiviteter, der er omhandlet i artikel 1 i nævnte afgørelse, ved at forlænge dens gyldighedsperiode i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Afgørelse (FUSP) 2016/2356 ændres således:
            
                        1)
                     
                     
                        Artikel 5, stk. 2, affattes således:
                        
                           »2.   Afgørelsen udløber 41 måneder efter datoen for indgåelse af aftalen, der er omhandlet i artikel 3, stk. 3, eller, hvis der ikke er indgået nogen aftale inden for denne periode, seks måneder efter dens ikrafttrædelsesdato.«
                        
                     
                  
                        2)
                     
                     
                        Punkt 6 i bilaget affattes således:
                        
                                    »6.
                                 
                                 
                                    Varighed
                                    På baggrund af de erfaringer, der er gjort med gennemførelsen af Rådets afgørelse 2010/179/FUSP, og under hensyntagen til projektets regionale geografiske anvendelsesområde, antallet af projektbegunstigede samt antallet og kompleksiteten af de planlagte aktiviteter er tidsrammen for gennemførelse 41 måneder.«
                                 
                              
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 9. december 2019.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse (FUSP) 2016/2356 af 19. december 2016 til støtte for SEESAC's nedrustnings- og våbenkontrolaktiviteter i Sydøsteuropa som led i EU-strategien for bekæmpelse af ulovlig ophobning af og handel med SALW samt ammunition hertil (EUT L 348 af 21.12.2016, s. 60).